पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी पटना में बुधवार को लॉकडाउन के पहले दिन सड़कों पर पूरी तरह से सन्नाटा रहा। सुबह 7 बजे से दुकानें खुल गईं लेकिन बाजार में भीड़ नहीं थी। सुबह 10 बजे के बाद कुछ भीड़ दिखी लेकिन वह भी सामान्य दिनों की अपेक्षा काफी कम थी। दूध और डेली इस्तेमाल होने वाले सामानों को लेकर लोग घर चले गए। सब्जी की दुकानों पर भी कोई खास भीड़ नहीं थी। इस बीच पुलिस की गाड़ियां सड़कों पर दौड़ रही थीं। सख्ती के आदेश का पालन कराने के लिए मजिस्ट्रेट की गाड़ियां भी सड़कों पर लगातार दौड़ती रहीं। 11 बजते ही सड़कों पर सन्नाटा पसर गया और दुकानों के भी शटर डाउन होने लगे।
पुलिस अधिकारियों के साथ सड़क पर मजिस्ट्रेट
गृह विभाग द्वारा मंगलवार को लॉकडाउन का आदेश जारी होने के साथ इसका पालन कराने को लेकर जिलों के अधिकारियों को जवाबदेह बनाया गया था। डीएम और SP को इसके लिए विशेष रूप से जिम्मेदारी दी गई थी। मंगलवार की शाम तक DM और SP ने अधिकारियों के साथ बैठक में लॉकडाउन का पालन कराने के लिए रूपरेखा तैयार कर ली थी। बुधवार की सुबह हर क्षेत्र में ड्यूटी पर लगाए गए मजिस्ट्रेट के साथ संबंधित थानों की पुलिस घूम रही थी।
DM डॉ चंद्रशेखर और SSP उपेंद्र कुमार शर्मा सुबह से ही लॉकडाउन का कड़ाई के साथ पालन कराने को लेकर टीम को एक्टिव किए थे। इस दौरान वह खुद सड़क पर उतरे और लोगों को आदेश का कड़ाई के साथ पालन करने को कहा। पटना के बेली रोड पर SP ने खुद वाहनों की जांच पड़ताल कराई। आपातकालीन सेवाओं को छोड़ अन्य वाहनों को रोका गया और उन्हें वापस कर दिया गया।
पटना की सड़कों पर सन्नाटा
पटना के प्रमुख मोहल्लों में बुधवार को पूरी तरह से सन्नाटा रहा। कहीं भी कोई भीड़ नहीं दिखाई पड़ी। राजीव नगर जहां हमेशा भीड़ लगी रहती है। मंगलवार की शाम तक लोगों की भीड़ रहती है वहां बुधवार की सुबह पूरा सन्नाटा पसरा रहा। अधिकतर दुकानें बंद रहीं और सड़क पर भी आवागमन काफी कम रहा। बाबा चौक, केसरी नगर, राजीव नगर, पटेल नगर और आसपास के मोहल्लों में भी सन्नाटा रहा। सड़क पर चलने वाले गाड़ियों की संख्या भी काफी कम रही। इस दौरान मनमानी करने वालों के साथ पुलिस सख्ती भी कर रही थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn